Il-Kunsill jilqa' l-pubblikazzjoni mill-Kummissjoni tal-informazzjoni preliminari dwar l-Għajnuna Uffiċjali tal-UE għall-Iżvilupp (ODA) tal-2014, li tanalizza t-tendenzi fir-rigward tal-impenji kollettivi u individwali tal-UE għall-ODA. Il-Kunsill jenfasizza li l-ODA hija element importanti u katalitiku fil-finanzjament ġenerali disponibbli għall-pajjiżi li qed jiżviluppaw li huma l-aktar fil-bżonn. Fis-17 ta' Ġunju 2010, il-Kunsill Ewropew talab lill-Kunsill jagħmel rapport annwali dwar l-impenji u l-għoti ta' ODA min-naħa tal-UE u tal-Istati Membri. Dan huwa l-ħames rapport ta' dan it-tip ippreżentat lill-Kunsill Ewropew. It-test sħiħ tal-konklużjonijiet tal-Kunsill dwar ir-Rapport Annwali tal-2015 għall-Kunsill Ewropew dwar il-Miri tal-UE ta' Għajnuna għall-Iżvilupp Ara l-paġna tal-laqgħa